На основу Закона о стечају (Службени гласник Републике Србије бр. 104/2009, 83/14 и 113/17) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника Друштво са ограниченом одговорношћу „ДЕЛО ШУМАДИЈА“ Београд-Нови Београд – у стечају, ул. Булевар Михајла Пупина бр. 115, матични број: 20852593, ПИБ 107690432,
ОБЈАВЉУЈЕ

ПОЗИВ
За достављање понуда за вршење услуга процене вредности непокретне имовине
 стечајног дужника 
1. Позивају се сва заинтересована стручна, правна и физичка лица да доставе понуде за процену вредности непокретне имовине стечајног дужника ДОО „ДЕЛО ШУМАДИЈА“ Београд-Нови Београд – у стечају и то:

·  непокретности у Крагујевцу означене у Листу непокретности број 8237 КО  Крагујевац 1 као стамбено-пословна зграда број 1, површине у габариту 353м2, (корисне површине 565,01м2, грађевинске површине 706 м2, П+Пр+1, изграђеној на кат. працели 4755), власништво стечајног дужника, са делом поседа 1/1.
2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као и цену за извршен посао, рок плаћања и рок за доставу извештаја о процени.
4. Оглас је отворен 8 (осам) дана од дана објављивања овог позива.

5. Сваки понуђач може поднети једну понуду.
6. Избор најповољнијег понуђача извршиће се у складу са Законом о стечају и Националним стандардом бр. 5 о начину и поступку уновчења имовине, узимајући у обзир осим финансијске понуде, и стручност, референце и друге елементе понуде које су од значаја за вршење конкретне процене.
7. Избор понуђача вршиће се искључиво са листе достављених понуда.
8. Одабир најбољег понуђача извршиће Одбор поверилаца у роковима прописаним Националним стандардом о начину и поступку уновчења имовине стечајног дужника. Одлука о избору најповољнијег понуђача ће бити донета у року од 8 дана од дана достављања свих достављених понуда Одбору поверилаца. 
9. У случају да Одбор поверилаца не донесе одлуку у року од 8 дана од дана достављања, избор понуђача извршиће стечајни управник применом истих критеријума.
10. Понуде за вршење услуга процене треба послати искључиво поштом на адресу регистровану за пријем поште у Агенцији за привредне регистре: „ДЕЛО ШУМАДИЈА“ ДОО У СТЕЧАЈУ,  11000 БЕОГРАД, CITY PASSAGE, канцеларија 5.12, Ул. Обилићев венац 18-20, 11000 БЕОГРАД. 
11. За све додатне информације понуђачи могу контактирати стечајног управника на телефон 063/278-500 и 011/4090-195.
     У Београду, 05.10.2022. године

Стечајни управник

Мира Штављанин
